अमेरिका में भारतवंशियों ने हजारे की जीत पर खुशी मनाई  
भारतीय अमेरिकियों ने अन्ना हजारे की लोकपाल विधेयक पर तीन प्रमुख मांगों पर भारतीय संसद की सहमति का जश्न मनाते हुए कहा कि इससे जनता और भारतीय लोकतंत्र की शक्ति साबित हुई है।
भारतीय अमेरिकियों ने अन्ना हजारे की लोकपाल विधेयक पर तीन प्रमुख मांगों पर भारतीय संसद की सहमति का जश्न मनाते हुए कहा कि इससे जनता और भारतीय लोकतंत्र की शक्ति साबित हुई है।  न्यू जर्सी और बोस्टन में इंडिया अगेंस्ट करप्शन के स्वयंसेवक हजारे के समर्थन में इकट्ठे हुए और भारत में भ्रष्टाचार के खिलाफ इस जीत पर खुशी मनाई। न्यू जर्सी में आईएसी के स्वयंसेवक दीपक गुप्ता ने कहा कि विधेयक पर सहमति बनना भारतीय जनता और भारतीय लोकतंत्र की जीत है। उन्होंने कहा कि दुनिया भर में भारतवंशियों की नजर हजारे के 12 दिन तक चले अनशन पर रही, जो रविवार को 13वें दिन टूटा।  आईएसी की बोस्टन शाखा ने हार्वर्ड यूनिवर्सिटी में भारत में चल रहे आंदोलन के समर्थन में एक समारोह का आयोजन किया। चैप्टर के सदस्य सुमन कुमार ने अमेरिका के पूर्वी तटीय क्षेत्र में आये समुद्री तूफान का जिक्र करते हुए कहा, आइरिन से ज्यादा ताकतवर साबित हुए हैं अन्ना।